stanford-oval/wikipedia huggingface dataset:
ยูโรปา (ดาวบริวาร)

สำหรับความหมายอื่น ดูที่ ยูโรปา (แก้ความกำกวม)
ยูโรปา (อังกฤษ: Europa, /jʊəˈroʊpə/ไฟล์:En-Europa.ogg, บุพบท: Europan) เป็นดาวบริวารดวงหนึ่งของดาวพฤหัสบดี ค้นพบในปี พ.ศ. 2152 (ค.ศ. 1610) โดย กาลิเลโอ กาลิเลอี (เชื่อว่าในเวลาเดียวกันนั้น ไซมอน มาริอุส ก็ค้นพบด้วยเช่นเดียวกัน) ชื่อของดาวมาจากนางกษัตริย์ในตำนานปกรณัมกรีกคือยูโรปา (กรีกโบราณ: Εὐρώπη) ผู้ได้แต่งงานกับเทพซูสและได้เป็นราชินีแห่งครีต ยูโรปาเป็นดาวบริวารดวงเล็กที่สุดในบรรดาดวงจันทร์ของกาลิเลโอ‎ทั้ง 4 ดวง
ยูโรปามีเส้นผ่านศูนย์กลางประมาณ 3,000 กิโลเมตร มีบรรยากาศที่เบาบางประกอบไปด้วยออกซิเจนเป็นส่วนใหญ่ พื้นผิวที่เป็นน้ำแข็งและมีความเรียบมากนี้ประกอบไปด้วยรอยแตกและเส้นริ้วบาง ๆ โดยมีหลุมอุกกาบาตอยู่เพียงเล็กน้อยเท่านั้น พื้นผิวที่เรียบและดูใหม่นี้เองที่ทำให้เกิดสมมติฐานว่า มีมหาสมุทรอยู่ข้างใต้ซึ่งสามารถเป็นแหล่งที่อยู่ของสิ่งมีชีวิตต่างดาวได้ โดยสมมติฐานนี้เสนอว่าแรงดึงดูดที่มีมากของดาวพฤหัสบดีสร้างความร้อนให้กับยูโรปา
ในเดือนธันวาคม พ.ศ. 2556 นาซาได้รายงานการตรวจพบแร่ธาตุที่คล้ายกับดิน (โดยเฉพาะอย่างยิ่ง ฟิลโลซิลิเกต) ซึ่งปะปนอยู่กับอินทรียวัตถุบนเปลือกน้ำแข็งของยูโรปา นอกจากนี้กล้องโทรทรรศน์อวกาศฮับเบิลยังตรวจพบพลูมไอน้ำคล้ายกับพลูมที่ตรวจพบในเอนเซลาดัส ดาวบริวารของดาวเสาร์
ปฏิบัติการของยานสำรวจกาลิเลโอได้ส่งข้อมูลของยูโรปากลับมาเป็นจำนวนมาก ถึงแม้ว่าปัจจุบันยังไม่มียานอวกาศลำใดที่ลงสำรวจในดาวบริวารดวงนี้ แต่ลักษณะพิเศษที่น่าสนใจของยูโรปาก็ทำให้มันเป็นเป้าหมายของปฏิบัติการอันทะเยอทะยานหลายปฏิบัติการ ปฏิบัติการสำรวจดวงจันทร์น้ำแข็งดาวพฤหัส (JUICE) ขององค์การอวกาศยุโรปนั้นมีกำหนดการในปี พ.ศ. 2565 ส่วนนาซาก็ได้วางแผนส่งหุ่นยนต์ปฏิบัติการบนยูโรปาราวกลางคริสต์ทศวรรษที่ 2020
การค้นพบและตั้งชื่อ

ยูโรปาและดวงบริวารที่ใหญ่ที่สุดของดาวพฤหัสบดีอีกสามดวงได้แก่ ไอโอ แกนีมีด และ คาลลิสโต ถูกค้นพบในวันที่ 8 มกราคม พ.ศ. 2152 (ค.ศ. 1610) โดยกาลิเลโอ กาลิเลอี และไซมอน มาริอุส ยูโรปาถูกตั้งชื่อตามสตรีชนชั้นสูงชาวฟินิเชียในเทพปกรณัมกรีกชื่อ ยูโรปา ผู้เป็นราชินีของครีตและถูกซูสเกี้ยวพาราสี
กาลิเลโอค้นพบยูโรปาและดวงจันทร์กาลิเลี่ยนดวงอื่นครั้งแรกโดยใช้กล้องโทรทรรศน์หักเหแสงกำลังขยาย 20 เท่าที่มหาวิทยาลัยปาโดวาในวันที่ 7 มกราคม อย่างไรก็ตามกาลิเลโอยังไม่สามารถแยกไอโอกับยูโรปาได้เนื่องจากประสิทธิภาพของกล้องต่ำเกินไป ดาวบริวารทั้งสองจึงถูกบันทึกเป็นจุดแสงจุดหนึ่งเท่านั้น ไอโอกับยูโรปาถูกค้นพบว่าเป็นคนละดวงได้ในวันต่อมา
ยูโรปาถูกตั้งชื่อตามคนรักของซูสเหมือนกับดวงจันทร์แกลิเลี่ยนดวงอื่น ซึ่งในที่นี้คนรักนั้นคือ ยูโรปา ลูกสาวของกษัตริย์แห่งไทร์ โดยผู้ที่เสนอหลักการตั้งชื่อนี้คือ ไซมอน มาริอุส ที่เชื่อว่าน่าจะค้นพบดาวบริวารกาลิเลี่ยนทั้งสี่ด้วยเช่นกัน (แม้ว่ากาลิเลโอจะกล่าวหาว่าไซมอนเลียนแบบเขา)  มาริอุสได้เสนอหลักการตั้งชื่อนี้ให้กับ โยฮันเนส เคปเลอร์
ในบทเรียนดาราศาสตร์ยุคแรก ๆ ยูโรปาถูกเรียกว่าดาวบริวารดวงที่สองของดาวพฤหัสบดี หรือ Jupiter II (ละติน: Iuppiter II, ยูปิเตอร์ เซกูนโด) ส่วนชื่อยูโรปาไม่ได้ถูกพูดถึงโดยทั่วไปจนกระทั่งกลางคริสต์ศตวรรษที่ 20
การโคจรและการหมุนรอบตัวเอง

ยูโรปาโคจรรอบดาวพฤหัสบดีโดยใช้เวลาเพียงสามวันครึ่งด้วยรัศมีวงโคจรประมาณ 670,000 กิโลเมตร และมีความเยื้องศูนย์กลางของวงโคจร เพียง 0.009 วงโคจรจึงมีลักษณะค่อนข้างกลม โดยมีความเอียงของวงโคจรอ้างอิงจากระนาบเส้นศูนย์สูตรฟ้าเล็กน้อย คือประมาณ 0.470 องศาเท่านั้น ยูโรปาการหมุนรอบตัวเองแบบสมวาร คือมีคาบการหมุนรอบตัวเองเท่ากับคาบการโคจรรอบดาวพฤหัสบดีเหมือนดาวบริวารกาลิเลียนดวงอื่นๆ ดวงจันทร์ยูโรปาจึงหันหน้าเข้าหาดาวพฤหัสบดีเพียงด้านเดียวเสมอ ทำให้มีจุดๆหนึ่งบนดวงจันทร์ยูโรปาที่สามารถมองเห็นดาวพฤหัสบดี ณ จุดจอมฟ้าพอดี เส้นเมริเดียนที่ลากผ่านจุดๆนี้ถูกกำหนดให้เป็นเส้นเมริเดียนปฐมของดวงจันทร์ยูโรปา อย่างไรก็ตามผลการค้นคว้าได้ระบุว่าการหมุนของดวงจันทร์ยูโรปาอาจไม่ใช่การหมุนสมวาร เพราะดวงจันทร์ยูโรปาหมุนรอบตัวเองเร็วกว่าโคจรรอบดาวพฤหัสบดี ทำให้เกิดการกระจายที่ไม่สมดุลของมวลภายในดวงจันทร์ยูโรปา และการมีน้ำในรูปของเหลวอยู่ระหว่างเปลือกน้ำแข็งและแกนหินข้างใน
วงโคจรที่เบี้ยวไปเล็กน้อยของดวงจันทร์ยูโรปา เกิดจากการรบกวนทางแรงโน้มถ่วงของดวงจันทร์กาลิเลียนดวงอื่น ทำให้จุดที่มองเห็นดาวพฤหัสบดี ณ จุดจอมฟ้าของยูโรปาแกว่งไปเล็กน้อย เมื่อดวงจันทร์ยูโรปาเข้าใกล้ดาวพฤหัสบดี แรงดึงดูดของดาวพฤหัสบดีจะเพิ่มขึ้น ส่งผลให้ยูโรปาขยายตัวในทิศทางเข้าหาและออกจากดาวพฤหัสบดี เมื่อยูโรปาเคลื่อนห่างจากดาวพฤหัสบดี แรงดึงดูดของดาวพฤหัสบดีจะลดลง ทำให้ยูโรปากลับมาอยู่ในสภาพที่เป็นทรงกลมกว่า นอกจากนี้ดวงจันทร์ไอโอที่ส่งอิทธิพลกับความเยื้องศูนย์กลางของวงโคจรของยูโรปาอยู่ตลอดเวลาก็ทำให้เกิดแรงไทดัลขึ้น ทั้งสองปรากฏการณ์นี้ทำให้ภายในยูโรปาเปลี่ยนแปลงและเกิดความร้อน และอาจส่งผลให้มีมหาสมุทรอยู่ในรูปของเหลวได้
นักวิทยาศาสตร์ได้วิเคราะห์รอยแตกบนพื้นผิวน้ำแข็ง อันเป็นเอกลักษณ์ของยูโรปาว่าเกิดจากการที่ดวงจันทร์ดวงนี้เคยหมุนรอบตัวเองตามแกนที่เอียงมาก่อน หากสมมติฐานนี้เป็นจริง แกนที่เคยเอียงนี้จะสามารถอธิบายลักษณะพิเศษต่าง ๆ บนดวงจันทร์ดวงนี้ได้หลายอย่าง เช่น ร่างแหของรอยร้าวขนาดมหึมาบนยูโรปาเป็นร่องรอยของความเค้นของพื้นผิวที่เกิดจากคลื่นขนาดยักษ์ของมหาสมุทรภายในดวงจันทร์ เนื่องจากการเอียงของยูโรปาส่งอิทธิพลต่อการคำนวณและวิเคราะห์ประวัติศาสตร์ในพื้นผิวน้ำแข็ง, ปริมาณความร้อนที่มหาสมุทรภายในสร้างขึ้น หรือแม้กระทั่งระยะเวลาที่มหาสมุทรเป็นของเหลว พื้นผิวของดวงจันทร์จำเป็นต้องยืดออกเพื่อทำให้เกิดสิ่งเหล่านี้ และการเปลี่ยนแปลงของพื้นผิวนี้ก็เป็นสาเหตุที่ทำให้เกิดรอยแตกนั่นเอง
ลักษณะทางกายภาพ

ยูโรปามีขนาดเล็กกว่าดวงจันทร์ของโลกเล็กน้อย คือมีเส้นผ่านศูนย์กลางประมาณ 3,100 กิโลเมตร (1,900 ไมล์) มันเป็นดาวบริวารที่ใหญ่เป็นอันดับที่หกและวัตถุที่ใหญ่เป็นอันดับที่สิบห้าของระบบสุริยะ แม้ว่ายูโรปาจะมีมวลน้อยที่สุดในบรรดาดวงจันทร์กาลิเลี่ยนของดาวพฤหัส แต่ก็มีมวลมากกว่าดาวบริวารอื่น ๆ ในระบบสุริยะที่เล็กกว่ามันรวมกัน ความหนาแน่นของยูโรปาบ่งบอกถึงองค์ประกอบพื้นฐานที่เป็นหินซิลิเกต คล้ายกันกับองค์ประกอบพื้นฐานของดาวเคราะห์ชั้นใน
ลักษณะทางกายภาพ > โครงสร้างภายใน

เชื่อกันว่ายูโรปามีโครงสร้างชั้นนอกที่ประกอบไปด้วยน้ำหนาประมาณ 100 กิโลเมตร (62 ไมล์) โดยที่ด้านบนของชั้นเป็นเปลือกน้ำแข็ง และมีน้ำซึ่งอยู่ในสถานะของเหลวอยู่ข้างใต้ ข้อมูลที่ถูกส่งมาจากยานอวกาศกาลิเลโอเมื่อไม่นานมานี้ระบุว่ายูโรปามีสนามแม่เหล็กเหนี่ยวนำผ่านทางการมีปฏิสัมพันธ์กับสนามแม่เหล็กของดาวพฤหัสบดี แสดงว่ายูโรปามีโครงสร้างบางอย่างที่นำกระแสไฟฟ้าได้อยู่ใต้เปลือกชั้นนอก ซึ่งเป็นไปได้ว่าจะเป็นมหาสมุทรน้ำเค็ม เปลือกน้ำแข็งส่วนหนึ่งผ่านการหมุนมาแล้วเกือบ 80° โดยประมาณ (เกือบจะเป็นการพลิกกลับหัว) ซึ่งเกิดขึ้นได้ยากหากชั้นน้ำแข็งยึดติดกับชั้นแมนเทิลอย่างแน่นหนา ยูโรปาน่าจะมีแกนกลางเป็นโลหะเหล็ก
ลักษณะทางกายภาพ > ลักษณะพื้นผิว

ยูโรปาเป็นหนึ่งในวัตถุที่เรียบที่สุดในระบบสุริยะ เนื่องจากมีลักษณะทางกายภาพขนาดใหญ่เช่นภูเขาหรืออุกกาบาตอยู่ไม่มาก อย่างไรก็ตาม มีทฤษฎีกล่าวว่าบริเวณเส้นศูนย์สูตรของยูโรปานั้นถูกปกคลุมไปด้วยน้ำแข็งที่มีลักษณะแหลมเรียกว่า เพนิเทนเทส (Penitentes) สูงราว 10 เมตร ซึ่งเกิดจากการที่บริเวณดังกล่าวมีดวงอาทิตย์อยู่ในทิศเหนือศีรษะโดยตรง น้ำแข็งจึงละลายในแนวดิ่ง ร่างแหของเส้นที่ตัดกันเป็นเอกลักษณ์ของพื้นผิวของยูโรปาส่วนใหญ่จะเป็นลักษณะแอลบีโด (albedo features) ที่ชี้ให้เห็นถึงภูมิประเทศที่ต่ำ ยูโรปามีหลุมอุกกาบาตอยู่ไม่มากเพราะพื้นผิวของมันค่อนข้างแข็งแรงและยังใหม่อยู่ เปลือกน้ำแข็งของยูโรปาทำให้อัตราส่วนสะท้อนของมันอยู่ที่ 0.64 ทำให้มันเป็นหนึ่งในดาวบริวารที่มีอัตราการสะท้อนแสงมากที่สุดในบรรดาดาวบริวารทั้งหมด ซึ่งน่าจะชี้ให้เห็นได้ถึงพื้นผิวที่ใหม่และมีพลัง โดยพื้นผิวดวงจันทร์ยูโรปามีอายุประมาณ 20 ถึง 180 ล้านปีเมื่อคำนวณจากความถี่ของการถูกดาวหางพุ่งชน อย่างไรก็ตาม 
ขณะนี้ยังไม่มีคำอธิบายทางวิทยาศาสตร์ ที่สามารถอธิบายถึงลักษณะพื้นผิวของดวงจันทร์ยูโรปาทั้งหมดได้โดยสมบูรณ์
ระดับการแผ่รังสีบนพื้นผิวของยูโรปามีค่าเทียบเท่ากับการได้รับปริมาณรังสี 5,400 มิลลิซีเวอร์ต (540 เรม) ต่อวัน ซึ่งเป็นปริมาณที่สามารถทำให้มนุษย์เกิดอาการเจ็บป่วยร้ายแรงถึงขั้นเสียชีวิตได้ภายในหนึ่งวัน
ลักษณะทางกายภาพ > เส้นบนพื้นผิวดาว

ลักษณะทางพื้นผิวที่โดดเด่นที่สุดบนยูโรปาคือ ลิเนีย (lineae) หรือ ลายเส้นยาวจำนวนมากที่ครอบคลุมไปทั่วดาว จากการตรวจสอบอย่างใกล้ชิดพบว่าขอบของรอยแตกมีการเคลื่อนที่อย่างสัมพันธ์กัน แถบเส้นที่มีขนาดใหญ่ที่มีระยะทางมากกว่า 20 กิโลเมตร (12 ไมล์) มักจะเกิดริ้วลายที่มืดขนานกันไป สมมติฐานที่น่าจะเป็นไปได้มากที่สุดกล่าวว่าลิเนียบนยูโรปา อาจเกิดจากการปะทุอย่างต่อเนื่องของน้ำแข็งที่อุ่นกว่าภายใต้พื้นผิวดวงจันทร์ คล้ายกันกับการเกิดของเทือกเขาสมุทรบนโลก รอยแตกหักแบบต่าง ๆ เหล่านี้มีสาเหตุมาจากการปะทุขึ้นโดยการแปรผันของแรงไทดัลซึ่งกระทำโดยดาวพฤหัส เนื่องจากยูโรปาถูกตรึงไว้ด้วยปรากฏการณ์ไทดัลล็อกกับดาวพฤหัสบดีอย่างเป็นระเบียบ และดังนั้นจึงรักษาทิศทางในการหันด้านหนึ่งเข้าหาดาวพฤหัสบดีอยู่เสมอ รูปแบบความเครียดจึงควรมีรูปแบบที่ชัดเจนและคาดการณ์ได้ อย่างไรก็ตามมีเพียงรอยแตกที่อายุน้อยที่สุดของยูโรปาที่สอดคล้องกับรูปแบบที่คาดการณ์ไว้ รอยแตกอื่น ๆ ดูเหมือนจะเกิดขึ้นในทิศทางที่ต่างกันมากขึ้นเรื่อย ๆ ตามอายุที่มากขึ้น สิ่งนี้สามารถอธิบายได้ว่าพื้นผิวของยูโรปา หมุนเร็วกว่าภายในเล็กน้อย เหตุที่เป็นไปได้คือเนื่องจากมหาสมุทรใต้พื้นผิว โดยกลไกที่แยกตัวออกจากชั้นพื้นผิวของยูโรปา จากชั้นแมนเทิลที่เป็นหิน และผลกระทบของแรงโน้มถ่วงของดาวพฤหัสบดีบนเปลือกน้ำแข็งชั้นนอกของยูโรปา การเปรียบเทียบภาพถ่ายยานอวกาศวอยเอจเจอร์ และกาลิเลโอ นั้นให้ความเป็นไปได้มากที่สุดในสมมติฐานของการเลื่อนไถลของชั้นผิวดาวนี้ การเปลี่ยนแปลงเต็มรูปแบบของเปลือกนอกแข็งที่สัมพันธ์กับภายในของยูโรปา ใช้เวลาอย่างน้อย 12,000 ปี การศึกษาภาพของวอยเอจเจอร์ และกาลิเลโอ ได้เปิดเผยหลักฐานการมุดตัวของพื้นผิวของยูโรปา ซึ่งบอกว่ารอยแตกมีความคล้ายคลึงกับแนวสันเขาในมหาสมุทร ดังนั้นแผ่นเปลือกน้ำแข็งจึงมีความคล้ายคลึงกับแผ่นเปลือกธรณีภาคบนโลก ซึ่งจะม้วนตัวกลับลงไปในชั้นหินหลอมเหลวภายใน ขณะเดียวกันหลักฐานการแพร่กระจายของเปลือกที่แถบ และการบรรจบกันที่พื้นที่อื่น นับเป็นหลักฐานแรกของการแปรสัณฐานแผ่นธรณีภาค ในดาวดวงอื่นที่ไม่ใช่โลก
ลักษณะทางกายภาพ > คุณสมบัติทางธรณีวิทยาอื่น ๆ

จุดพื้นที่สีคล้ำราบเรียบอาจเกิดขึ้นได้เมื่อน้ำที่เป็นของเหลว ถูกปลดปล่อยทะลุผ่านพื้นผิวเมื่อน้ำแข็งมีอุณหภูมิสูงขึ้นและแตกออก  พื้นที่ลักษณะขรุขระยุ่งเหยิงปะทุนูนขึ้น (เรียกว่าพื้นที่ของ "ความโกลาหล"; โคโนมารา เคออส, Conamara Chaos) จะถูกสร้างขึ้นจากแผ่นเปลือกที่เป็นเศษเล็กเศษน้อยที่มีสีเข้มหลายชิ้นก่อตัวเรียงเป็นชั้น ๆ จะปรากฏเหมือนภูเขาน้ำแข็งในทะเลเยือกแข็ง
สมมติฐานอีกทางหนึ่งชี้ให้เห็นว่า รอยนูน (lenticulae) แท้จริงแล้วเป็นพื้นที่เล็ก ๆ ของความโกลาหล และที่อ้างว่าเป็นหลุม จุดและโดม เป็นการสังเคราะห์ข้อสรุปที่เกิดจากการตีความภาพที่มีความละเอียดต่ำจากยานกาลิเลโอในระยะแรกมากจนเกินไป  ความหมายก็คือน้ำแข็งนั้นบางเกินไปที่จะรองรับแบบจำลองการก่อตัวของรอยนูนของชั้นเปลือก ซึ่งเกิดจากการไหลเวียนของหินหนืด
ดูเพิ่ม

ดาวบริวารของดาวพฤหัสบดี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ยูโรปา
Europa, a Continuing Story of Discovery at NASA/JPL เก็บถาวร 2007-01-01 ที่ เวย์แบ็กแมชชีน
Europa Profileเก็บถาวร 2015-11-07 ที่ เวย์แบ็กแมชชีน ข้อมูลจากโครงการสำรวจระบบสุริยะขององค์การนาซา
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ 
ภาพเคลื่อนไหวแสดงการสั่นพ้องของวงโคจรของดวงจันทร์ยูโรปา รวมทั้งดวงจันทร์ไอโอและดวงจันทร์แกนิมีด
เมื่อเปรียบเทียบยูโรปา (ซ้ายล่าง) กับดวงจันทร์ (ซ้ายบน) และโลก (ขวา) ตามมาตราส่วนโดยประมาณ
สีตามธรรมชาติโดยประมาณ (ซ้าย) และสีที่ได้รับการปรับแต่งแล้ว (ขวา) ภาพซีกด้านนำทิศทางโคจร
ลิเนียบนดวงจันทร์ยูโรปาโดยยานอวกาศกาลิเลโอ
ภาพโมเสกจากยานอวกาศกาลิเลโอแสดงให้เห็นถึงลักษณะของลิเนีย, เนิน, หลุมบ่อ และภูมิประเทศที่ยุ่งเหยิงชื่อ โคนามารา เคออส (Conamara Chaos)
Wikisource
คริส หอวัง

| คริส หอวัง |
| --- | --- |

สารนิเทศภูมิหลัง
ชื่อเกิด: ศิริน หอวัง
ชื่ออื่น: คริส
เกิด: 5 กรกฎาคม พ.ศ. 2523 (44 ปี) กรุงเทพมหานคร ประเทศไทย
ส่วนสูง: 1.71 เมตร (5 ฟุต 7 1⁄2 นิ้ว)
อาชีพ: นักแสดง นักร้อง ครูสอนเต้น ดีเจ พิธีกร นางแบบ นักธุรกิจ
ปีที่แสดง: พ.ศ. 2546–ปัจจุบัน
ผลงานเด่น: เหมยลี่ - รถไฟฟ้ามาหานะเธอ (2552)  แหม่ม - รัก 7 ปี ดี 7 หน (2555)  อุไรวรรณ - เพื่อนรัก เพื่อนริษยา (2558)  เมนเทอร์คริส - The Face Thailand ซีซัน 2 ซีซัน 3 (2559) - (2560) และ ซีซั่น 4 All-Stars (2561)  หอมหมื่นลี้ - กามเทพออกศึก (2559)  เหมสุดา - ไปให้ถึงดวงดาว (2563)  เข็มเพชร - เนื้อใน (2563)  รังรอง - รากแก้ว (2565)  รตา - ชีวิตภาคสอง (2566)
สุพรรณหงส์: นักแสดงนำหญิงยอดเยี่ยม  พ.ศ. 2552 - รถไฟฟ้า มาหานะเธอ
ชมรมวิจารณ์บันเทิง: นักแสดงนำหญิงยอดเยี่ยม  พ.ศ. 2552 - รถไฟฟ้า มาหานะเธอ
โทรทัศน์ทองคำ: นักแสดงนำหญิงยอดเยี่ยม  พ.ศ. 2563 - เนื้อใน
คมชัดลึก: นักแสดงนำหญิงยอดเยี่ยม ประเภทภาพยนตร์  พ.ศ. 2552 - รถไฟฟ้า มาหานะเธอ
คริส หอวัง หรือชื่อเกิด คริส หอวัง (ชื่อเล่น คริส) (เกิด 5 กรกฎาคม พ.ศ. 2523) เป็นนักแสดง นักร้อง ครูสอนเต้น นักจัดรายการวิทยุ พิธีกร นางแบบ และนักธุรกิจชาวไทยเชื้อสายจีน อดีตนักแสดงสังกัดสถานีวิทยุโทรทัศน์ไทยทีวีสีช่อง 3
ประวัติ

คริส หอวัง เกิดวันที่ 5 กรกฎาคม พ.ศ. 2523 มีน้องสาวคือพลอย หอวัง ซึ่งเป็นสมาชิกวงเอช ชีวิตส่วนตัว เคยคบหาดูใจกับนที เอกวิจิตร หรืออุ๋ย บุดดาเบลส และวัชร วัชรพล ผู้บริหารใหญ่หนังสือพิมพ์ไทยรัฐ มีเพื่อนสนิทคือ เจนี่ อัลภาชน์, พอลล่า เทเลอร์, อลิชา หิรัญพฤกษ์, วิริฒิพา ภักดีประสงค์, เจนสุดา ปานโต สิริสันต์ และนานา ไรบีนา
คริสจบการศึกษาจากโรงเรียนนานาชาติร่วมฤดี, โรงเรียนศิลปะแมสซาชูเซตส์ (Walnut Hill School for the Arts, Massachusetts) สหรัฐ และสถาบันศิลปะแคลิฟอร์เนีย (California Institute of Art) สหรัฐ
คริสเข้าสู่วงการบันเทิงตั้งแต่อายุ 25 ปี โดยการเริ่มจากการถ่ายโฆษณา จากนั้นไปศึกษาต่อทางด้านการเต้น โดยเริ่มเรียนเต้นบัลเลต์มาตั้งแต่อายุเพียง 5 ขวบ จากนั้นหันมาเรียนอย่างจริงจังแบบมืออาชีพ จากนั้นมาเป็นดีเจประจำคลื่น 104.5 แฟตเรดิโอ ควบคู่กับการสอนเต้นรำที่อินเตอร์เนชันแนลสคูลบางกอก (ISB) และยังเป็นพิธีกรทางชิคแชแนลช่วงแฟชันแอนด์มิวสิค มีผลงานถ่ายแบบนิตยสาร แสดงในมิวสิกวิดีโอ เป็นพรีเซนเตอร์สินค้า เป็นนักร้อง จนในปี พ.ศ. 2551 ได้แสดงภาพยนตร์เรื่องแรกคือ อีติ๋มตายแน่
ในปี พ.ศ. 2552 รับบทเป็นเหมยลี่ นางเอกในภาพยนตร์เรื่อง รถไฟฟ้ามาหานะเธอ คู่กับธีรเดช วงศ์พัวพันธ์ จากบทบาทการแสดงเรื่องนี้ทำให้ได้รับรางวัลนักแสดงนำหญิงยอดเยี่ยมจากคมชัดลึก อวอร์ด ครั้งที่ 7, ขวัญใจสื่อมวลชน, สตาร์พิกส์อวอร์ด, เฉลิมไทยอวอร์ด, รางวัลชมรมวิจารณ์บันเทิง, แฮมเบอร์เกอร์อวอร์ด, Seventeen Teen Choice Awards, สตาร์เอนเตอร์เทนเมนต์อวอร์ดส 2009 ครั้งที่ 8 และรางวัลภาพยนตร์แห่งชาติ สุพรรณหงส์ ครั้งที่ 19 สาเหตุที่คริสได้รับรางวัลหลายรายการในปีเดียวกัน เนื่องจากคณะกรรมการตัดสินต่างให้ความเห็นว่าคริสมีความได้เปรียบสูงในด้านบุคลิกและการสร้างตัวละครให้เป็นที่รักและน่าเชื่อถือ แม้เป็นบทจัดจ้านที่ต้องแสดงอารมณ์หลากหลายสลับกันไปมา เป็นจุดดึงดูดให้ภาพยนตร์เรื่องนี้ประสบความสำเร็จอย่างมหาศาลทั้งรายได้และเสียงตอบรับ
นอกจากนั้น เธอยังเป็นผู้บริหาร และ Executive Producer ของค่ายเพลง 2 FLOW Entertainment (ทูโฟลว์) ในเครือ เวิร์คพอยท์ เอ็นเทอร์เทนเมนท์
จุดยืนทางการเมือง

คริสสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงาน > ผลงานภาพยนตร์

| ปี | เรื่อง | รับบท |
| --- | --- | --- |
| 2551 | อีติ๋มตายแน่ | มะขิ่น |
| 2552 | รถไฟฟ้ามาหานะเธอ | เหมยลี่ |
| 2553 |  มือปืนดาวพระเสาร์ | คริส สไตย์เออร์ |
| 2554 | ฝนตกขึ้นฟ้า | อริณ |
| 2555 | รัก 7 ปี ดี 7 หน | แหม่ม (ตอน 21/28) |
| 2556 | โอ้!มายโกสต์ คุณผีช่วย | บี |
| 2557 | The Life Of Gravity แรงดึงดูด | มุก |
| 2557 | ทศพิธธรรมราชา ตอน ความอดทน | ครูพิม |
ผลงาน > ผลงานละครโทรทัศน์

| พ> ศ. | เรื่อง | บทบาท |
| --- | --- | --- |
| 2558 | เพื่อนรัก เพื่อนริษยา | อุไรวรรณ เกิดงามพริ้ง / ไลลา |
| 2560 | กามเทพออกศึก | หอมหมื่นลี้ ชัยชื่น (หอม) |
| 2560 | เมียหลวง | อรอินทร์​ (อร) |
| 2562 | ด้ายแดง | ซูซี่ / ซูซี่ จาง / จางซูซิ่ว |
ผลงาน > ผลงานในฐานะนักแสดงอิสระ

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2556 | GTH SIDE STORIES  ตอน รถไฟฟ้ามาหานะเธอ | เหมยลี่ | จีทีเอชออนแอร์ |
| 2563 | ไปให้ถึงดวงดาว | เหมสุดา | ช่องวัน 31 |
| 2563 |  เนื้อใน | เข็มเพชร | จีเอ็มเอ็ม 25 |
| 2565 |  Mama Go Go แม่มาคุม หนุ่มบาร์ร้อน  | แอนนี่ | จีเอ็มเอ็ม 25 |
| 2565 | ซุปตาร์2550 | เจน | ช่อง 3 เอชดี |
| 2565 | รากแก้ว | รังรอง | ช่อง 3 เอชดี |
| 2566 | ชีวิตภาคสอง | รตา | ช่องวัน 31 |
| 2567 | เด็กฝึกหน้าใหม่ เติมหัวใจนายหญิง | ริน | WETV |
ผลงาน > ผลงานแสดงมิวสิกวิดีโอ

เพลง Just A little bit - Limousine 2
เพลง แพรวาสัญญาฮัก - ต่าย อรทัย
เพลง สาละวัน - โจอี้ บอย
เพลง เงียบทำไม - ฟาเรนไฮต์
เพลง ย้อน - Strylene Jungle
เพลง ฟ้าฝนกับคนที่เข้าใจ - เต็น ธีรภัค มณีโชติ
เพลง ช็อกโกแลต - แฮงแมน
เพลง หากเธอต้องไป - น็อกเดอะน็อก
เพลง หนึ่งนาทีที่แล้ว - สมิทธิ์ อารยะสกุล
เพลง First Kiss - พีท เดอะสตาร์ Feat. Vietrio
เพลง พริ้ว - วงพริ้ว
เพลง อยากรักต้องไม่กลัวคำว่าเสียใจ - ดา เอ็นโดรฟิน OST.รัก 7 ปี ดี 7 หน
เพลง ทำไม ได้แต่บอกทำไม - ปรีติ บารมีอนันต์
เพลง เธอเป็นเธอ F.I.B.E.R. - ลิปตา
เพลง แค่อยากจะขอ.....xoxo - GENE KASIDIT
เพลง คนไม่รู้ไม่เจ็บ..คนที่เจ็บคือคนที่รู้ - ดัง พันกร
เพลง ไม่มีเธอ ไม่ตาย - แก้ม วิชญาณี เปียกลิ่น
ผลงาน > ผลงานเพลง

เพลง ทำไมต้องรักเธอ (โดย เอิ้น พิยะดา หาชัยภูมิ / ร้องกับ อุ๋ย บุดดาเบลส)
เพลง คือคำว่ารัก เพลงประกอบภาพยนตร์ รถไฟฟ้า มาหานะเธอ
เพลง สุดทางแล้ว Thaitanium Feat คริส หอวัง
เพลง แม่สอนไว้ OST.รถไฟฟ้า มาหานะเธอ
เพลง หัวใจครึ่งดวง ร้องร่วมกับ พิจักขณา วงศารัตนศิลป์, ณิชารีย์ โชคประจักษ์ชัด, จรินทร์พร จุนเกียรติ, อารยา เอ ฮาร์เก็ต, ฑิฆัมพร ฤทธิ์ธาอภินันท์, ณัฏฐณิชา ดังวัธนาวณิชย์, กัญญ์ณรัณ วงศ์ขจรไกล (เพลงประกอบละคร The Cupids บริษัทรักอุตลุด)
ผลงาน > เมนเทอร์

The Face Thailand ซีซัน 2, ซีซัน 3 และ ซีซั่น 4 All-Stars ออกอากาศทาง ช่อง 3 ทุกวันเสาร์ 18.20 น. ร่วมกับ เมทินี กิ่งโพยม , น้ำทิพย์ จงรัชตวิบูลย์ , เฌอมาลย์ บุญยศักดิ์ , ศรีริต้า เจนเซ่น และ ซอนย่า คูลลิ่ง
ผลงาน > ผลงานพิธีกร

ซิสเตอร์เดย์ ออกอากาศทาง ททบ.5 ทุกวันเสาร์ 14.50 น.
Dream Come True Thailand เริ่มออกอากาศ 24 ก.พ. 2561 เวลา 16.00 - 17.00 น. ทางช่อง 3 SD (ช่อง 28)
ผลงาน > ผลงานเขียน

แรกรัก เริ่มเดท เขียนร่วมกับ พลอย หอวัง
ผลงาน > ผลงานซีรีส์

สายลับเดอะซีรีส์ กับ 24 คดีสุดห้ามใจ คดี 07 : รถหนูหาย..ใครแอบจิ๊ก รับบท เค้ก (รับเชิญ) (โมเดิร์นไนน์ทีวี)
หมวดโอภาส เดอะซีรีส์ ปี 2 คดีที่ 23-25 (รับเชิญ) (โมเดิร์นไนน์ทีวี)
เนื้อคู่ The Final Answer รับบท พลอย (รับเชิญ) (จีทีเอชออนแอร์)
Club Friday The Series 4 หรือรักแท้จะแพ้ความต้องการ 1 รับบท ฟ้า (ช่องวัน)
Club Friday The Series 6 ความรักไม่ผิด ผิดที่..ดวงชะตา รับบท ก้อย (จีเอ็มเอ็ม 25)
Club Friday The Series 11 รักที่ไม่ได้ออกอากาศ หลง...รัก รับบท ก้อย (จีเอ็มเอ็ม 25)
club friday the series 11 ตอน หลงรักหนุ่มบาร์โฮส (จีเอ็มเอ็ม 25)
ผลงาน > ผลงานละครเวที

[2553] เคนลี่ กะก๊วนขี้เล่น ร่วมกับ ธีรเดช วงศ์พัวพันธ์, วิลลี่ แมคอินทอช, พิตต้า ณ พัทลุง, นาคร ศิลาชัย, เกียรติศักดิ์ อุดมนาค
ผลงาน > กรรมการตัดสิน

[2561] รายการ ไทยแลนด์ก็อตทาเลนต์
[2563 - 2564] รายการ Lodi X Next Idol
[2565] รายการ The Two
ผลงาน > ผลงานพากษ์เสียง

ครูเอลลา หรือ เอสเทลลา เดอวิล - ตัวละครเอกในภาพยนตร์เรื่อง Cruella (2021) โดย Walt Disney Pictures
รางวัลที่ได้รับ

| ปี พ> ศ. | รางวัล | สาขา | ผล | ภาพยนตร์ |
| --- | --- | --- | --- | --- |
| 2551 | คมชัดลึกอวอร์ด | นักแสดงสมทบหญิงยอดเยี่ยม | เสนอชื่อเข้าชิง | อีติ๋มตายแน่ |
| 2551 | รางวัลสุพรรณหงส์ | นักแสดงสมทบหญิงยอดเยี่ยม | เสนอชื่อเข้าชิง | อีติ๋มตายแน่ |
| 2551 | รางวัลชมรมวิจารณ์บันเทิง | นักแสดงสมทบหญิงยอดเยี่ยม | เสนอชื่อเข้าชิง  | อีติ๋มตายแน่ |
| 2552 | รางวัลขวัญใจสื่อมวลชน | ดารานำหญิงยอดนิยม | ได้รับรางวัล | รถไฟฟ้ามาหานะเธอ |
| 2552 | คมชัดลึกอวอร์ด | นักแสดงนำหญิงยอดเยี่ยม | ได้รับรางวัล | รถไฟฟ้ามาหานะเธอ |
| 2552 | สตาร์พิกส์อวอร์ด | นักแสดงนำหญิงยอดเยี่ยม | ได้รับรางวัล | รถไฟฟ้ามาหานะเธอ |
| 2552 | เฉลิมไทยอวอร์ด | นักแสดงหญิงในบทนำจากภาพยนตร์ไทยแห่งปี | ได้รับรางวัล | รถไฟฟ้ามาหานะเธอ |
| 2552 | รางวัลชมรมวิจารณ์บันเทิง | นักแสดงนำหญิงยอดเยี่ยม | ได้รับรางวัล | รถไฟฟ้ามาหานะเธอ |
| 2552 | แฮมเบอร์เกอร์อวอร์ด | นักแสดงนำหญิงยอดเยี่ยม | ได้รับรางวัล  | รถไฟฟ้ามาหานะเธอ |
| 2552 | Seventeen Teen Choice Awards | Seventeen Choice Actress | ได้รับรางวัล | รถไฟฟ้ามาหานะเธอ |
| 2552 | สตาร์เอนเตอร์เทนเมนต์อวอร์ดส 2009 ครั้งที่ 8 | นักแสดงนำหญิงยอดเยี่ยม | ได้รับรางวัล | รถไฟฟ้ามาหานะเธอ |
| 2552 | รางวัลสุพรรณหงส์ | นักแสดงนำหญิงยอดเยี่ยม | ได้รับรางวัล | รถไฟฟ้ามาหานะเธอ |
| 2552 | ท็อปอวอร์ด | ดารานำหญิง สาขาภาพยนตร์ | เสนอชื่อเข้าชิง | รถไฟฟ้ามาหานะเธอ |
| 2552 | รางวัลไนน์เอ็นเตอร์เทน อวอร์ดส์ ครั้งที่ 3 | นักแสดงหญิงแห่งปี | เสนอชื่อเข้าชิง | รถไฟฟ้ามาหานะเธอ |
| 2553 | สยามดาราสตาร์อวอร์ด 2010 | ดารานำหญิงยอดเยี่ยม สาขาภาพยนตร์ | ได้รับรางวัล | รถไฟฟ้ามาหานะเธอ |
| 2555 | รางวัลเอเชียนฟิล์ม | นักแสดงสมทบหญิงยอดเยี่ยม | เสนอชื่อเข้าชิง | ฝนตกขึ้นฟ้า |

| 2561 | Howe Awards 2017 | Best Diva Award | ได้รับรางวัล |  |
แหล่งข้อมูลอื่น

คริส หอวัง ที่อินสตาแกรม
คริส หอวัง ที่เฟซบุ๊ก
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์
เรกกาเร็ดที่ 2

| เรกกาเร็ดที่ 2 |
| --- | --- |
พระมหากษัตริย์ฮิสปานิอา เซปทิเมเนีย และกัลไลกิอา
พระบรมสาทิสลักษณ์ตามจินตนาการของเรกกาเร็ดที่ 2 โดยฟรันซิสโก อัซนาร์. สีน้ำมันบนผ้าใบ (1858)
พระมหากษัตริย์วิซิกอท
ครองราชย์: ป. กุมภาพันธ์ ค.ศ. 621 – ป. มีนาคม ค.ศ. 621
ก่อนหน้า: ซิเซบุต
ถัดไป: ซูอินติลา

สวรรคต: ป. มีนาคม ค.ศ. 621
ศาสนา: คริสต์แบบแคลซีดอน
เรกกาเร็ดที่ 2 (กอทิก: Reccared II; ในภาษาสเปน, กาลิเซีย และโปรตุเกส: Recaredo; ? – มีนาคม ค.ศ. 621) เป็นพระมหากษัตริย์วิซิกอทแห่งฮิสปานิอา เซปทิเมเนีย และกาลิเซียเพียงชั่วครู่ใน ค.ศ. 621 แม้ว่าจะมีการถกเถียงกันว่าระยะเวลาการครองราชย์ที่แน่นอนน่าจะอยู่ที่ไม่กี่วันหรือนานกว่าหนึ่งปีก็ตาม
พระราชประวัติ

พระราชบิดาและผู้ครองราชย์ก่อนหน้าคือซิเซบุต ตอนขึ้นครองราชย์พระองค์ยังทรงพระเยาว์ และเช่นเดียวกันกับความพยายามในการสถาปนาราชวงศ์ขิงชนวิซิกอทส่วนใหญ่ ซิเซบุตถูกบรรดาขุนนางคัดค้านและล้มเหลวไป
การสวรรคตของพระองค์ทำให้ซูอินติลา ขุนพลผู้ที่มีอำนาจหรืออิทธิพลสูงสุด ขึ้นครองราชย์ต่อ
ข้อมูล

Collins, Roger (2004). Visigothic Spain, 409–711. Blackwell Publishing.
Thompson, Edward Arthur (1969). The Goths in Spain. Oxford: Clarendon Press.
บันทึกรักเจ้าหญิงมือใหม่

| บันทึกรักเจ้าหญิงมือใหม่ |
| --- | --- |

กำกับ: แกร์รี มาร์แชล
บทภาพยนตร์: จีนา เวนด์คอส
สร้างจาก: The Princess Diaries โดย เม็ก คาบอท
อำนวยการสร้าง: วิตนีย์ ฮิวสตัน เดบรา มาร์ติน เชส มาริโอ อิสโควิช
นักแสดงนำ: แอนน์ แฮททาเวย์ จูลี แอนดรูส์ แมนดี มัวร์
ตัดต่อ: บรูซ กรีน
ดนตรีประกอบ: จอห์น เดบนี
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:  สหรัฐ 3 สิงหาคม 2544   ไทย 24 สิงหาคม 2544
ความยาว: 115 นาที
ประเทศ:  สหรัฐ
ภาษา: อังกฤษ
ทุนสร้าง: 26,000,000 เหรีญสหรัฐ
ทำเงิน: 165,011,106 ดอลลาร์สหรัฐ
ต่อจากนี้: บันทึกรักเจ้าหญิงวุ่นลุ้นวิวาห์
ข้อมูลจาก IMDb
บันทึกรักเจ้าหญิงมือใหม่ (อังกฤษ: The Princess Diaries) เป็นภาพยนตร์ของประเทศสหรัฐอเมริกา ที่ออกแพร่ภาพในปี พ.ศ. 2544 และถูกนำเข้ามาฉายในประเทศไทยในปีเดียวกัน ดัดแปลงมาจากบทประพันธ์ชุด The Princess Diaries ของเม็ก คาบอท ซึ่งได้รับความนิยมเป็นอย่างมากในกลุ่มผู้อ่านวัยรุ่น กล่าวถึงเรื่องราวของเด็กสาวธรรมดาคนหนึ่ง ที่วันหนึ่งได้รับรู้ว่าตนเองแท้ที่จริงแล้วเป็นถึงเจ้าหญิงรัชทายาทของประเทศเล็ก ๆ ในยุโรป กับเรื่องราววุ่นวายกับสารพัดบทเรียนที่เธอต้องเรียนรู้เพื่อเป็นเจ้าหญิงที่สมบูรณ์แบบให้ได้ภายในเวลาเพียง 2 สัปดาห์ ก่อนกำหนดเข้ารับแต่งแหน่งรัชทายาท
ภาพยนตร์เรื่องนี้มีภาคต่อชื่อว่า The Princess Diaries 2 : The Royal Engagement หรือในชื่อภาษาไทยที่ว่า บันทึกรักเจ้าหญิงวุ่นลุ้นวิวาห์ ออกแพร่ภาพในปี 2547
เนื้อเรื่อง

มีอา เธอร์โมโพลิส เด็กสาวธรรมดา ๆ วัย 15 ปีที่ไม่ต้องการอะไรมากไปกว่า การใช้ชีวิตให้ผ่านพ้นไปวัน ๆ โดยไม่มีใครมาวุ่นวายกับเธอ ซึ่งเธอก็ทำได้สำเร็จอย่างที่ตั้งใจไว้ แต่แล้วทุกอย่างก็เปลี่ยนไป เมื่อวันเกิดปีที่ 16 ของเธอกำลังจะมาถึงในอีก 2 อาทิตย์ คุณย่าคลาริสที่อาศัยอยู่ที่ประเทศเจโนเวียซึ่งเธอไม่เคยพบมาก่อนก็ส่งข่าวมาขอให้เธอไปพบ พร้อมอธิบายายถึงสถานะที่แท้จริงของมีอา ว่าเธอไม่ใช่เด็กธรรมดา ๆ อย่างที่เธอคิดมาตลอดว่าเธอเป็น หากแต่เธอเป็นเจ้าหญิงรัชทายาทแห่งเจโนเวีย และทางราชวงศ์คาดหวังว่าวันหนึ่งในอนาคตเธอจะรับตำแหน่งราชินี เพื่อปกครองประเทศแทนพ่อของเธอซึ่งประสบอุบัติเหตุเสียชีวิตไป
จากชีวิตเรียบง่าย ไม่ต้องระมัดระวัง ไม่ต้องกังวลว่าจะสะดุดตาใคร มีอาต้องปรับเปลี่ยนตัวเองทั้งสไตล์การแต่งตัวตั้งแต่ศีรษะจรดเท้า กิริยาท่าทาง การพูด แนวความคิด ตลอดจนเรียนรู้กฎระเบียบและบทเรียนต่าง ๆ มากมายที่ย่าของเธอจัดเตรียมไว้ให้ เพียงเท่านี้ชีวิตของมีอาก็วุ่นวายมากพอแล้ว แต่ก็ยังมาเกิดเรื่องวุ่น ๆ ขึ้นอีก เมื่อลิลลี่เพื่อนสนิทโกรธที่มีอาเลือกไปงานปาร์ตี้มากกว่ามาร่วมกิจกรรมจัดรายการวิทยุกับเธอ และเธอยังถูกนักข่าวหนังสือพิมพ์ถ่ายรูปขณะร่วมงานปาร์ตี้ และลงข่าวว่าความประพฤติของเธอไม่เหมาะสมกับตำแหน่งเจ้าหญิง
มีอาเสียใจและท้อแท้ เธอตั้งใจจะสละตำแหน่งเจ้าหญิงรัชทายาท ในช่วงเวลานั้นเอง ที่สมุดบันทึกของพ่อถูกส่งผ่านมาถึงเธอ ในสมุดบันทึกเล่มนั้นที่เต็มไปด้วยข้อความแสดงความห่วงใย รวมถึงความรู้และบทเรียนต่าง ๆ ที่พ่อของเธอได้เรียนรู้มาตลอดชีวิต จะเป็นแรงบันดาลใจให้มีอาได้เปลี่ยนมุมมองไปจากเดิม